Obudde bwa kawungeezi essaawa ziri kkumi n’emu era ng’olunaku Lwakubiri. Akasana keememula era nga kakunuukiriza okutuuka ku ako akoogerwako aka kasendabazaana. Leero obudde bubugumira ddala ng’ebbugumu liri ku ddiguli amakumi abiri serusiyaasi. Wabula ebbugumu lino lisuubirwa okukkira ddala okutuuka ku ddiguli kkumi na ssatu wakati w’essaawa omwenda n’ekkumi n’ebbiri ez’oku makya g’Olwokusatu. We twogerera mbuyaga yo ekuntira ddala okutuuka ku misinde gya kkirommita kkumi na mwenda buli ssaawa. Okuva ku Lwokuna okutuuka ku Lwokubiri olujja embeera y’obudde ejja kubaamu ekiddedde n’akasana. Ssande, esuubirwa okubaamu ebbugumu lya ddiguli amakumi abiri mu musanvu serusiyaasi.